CELEX: 62015TA0370
Language: hr
Date: 2016-10-05 00:00:00
Title: Predmet T-370/15 P: Presuda Općeg suda od 5. listopada 2016. – CJ protiv ECDC-a („Žalba — Javna služba — Član ugovornog osoblja — Ugovor na određeno vrijeme — Raskid — Prekid veze povjerenja — Pravo na saslušanje”)

14.11.2016   
            
            
               HR
            
            
               Službeni list Europske unije
            
            
               C 419/40
            
         Presuda Općeg suda od 5. listopada 2016. – CJ protiv ECDC-a
   (Predmet T-370/15 P) (1)
   
   ((„Žalba - Javna služba - Član ugovornog osoblja - Ugovor na određeno vrijeme - Raskid - Prekid veze povjerenja - Pravo na saslušanje”))
   (2016/C 419/52)
   Jezik postupka: engleski
   
      Stranke
   
   
      Žalitelj: CJ (Agios Stefanos, Grčka) (zastupnik: V. Kolias, odvjetnik)
   
      Druga stranka u postupku: Europski centar za sprečavanje i kontrolu bolesti (ECDC) (zastupnici: J. Mannheim i A. Daume, agenti, uz asistenciju D. Waelbroecka i A. Durona, odvjetnika)
   
      Predmet
   
   Žalba protiv presude Službeničkog suda Europske unije (drugo vijeće) od 29. travnja 2015., CJ/ECDC (F-159/12 i F-161/12, EU:F:2015:38), s ciljem djelomičnog ukidanja te presude.
   
      Izreka
   
   
               1.
            
            
               Odbija se žalba protiv presude Službeničkog suda Europske unije (drugo vijeće) od 29. travnja 2015., CJ/ECDC (F-159/12 i F-161/12, EU:F:2015:38), u dijelu u kojem se odnosi na predmet F-159/12.
            
         
               2.
            
            
               Nalaže se CJ-u snošenje vlastitih troškova kao i troškova Europskog centra za sprečavanje i kontrolu bolesti (ECDC) u okviru ovog postupka, u dijelu u kojem se odnose na postupak F-159/12.
            
         
               3.
            
            
               Ukidaju se točke 3. i 5. izreke presude Službeničkog suda Europske unije (drugo vijeće) od 29. travnja 2015., CJ/ECDC (F-159/12 i F-161/12, EU:F:2015:38).
            
         
               4.
            
            
               Ovaj predmet, u dijelu u kojem se odnosi na predmet F-161/12, se upućuje na ponovno odlučivanje vijeću različitom od onoga koje je odlučilo o ovoj žalbi.
            
         
               5.
            
            
               O troškovima u vezi s ovim postupkom odlučit će se naknadno u dijelu u kojem se odnose na predmet F-161/12.
            
         
      (1)  SL C 311, 21. 9. 2015.